(1)(2)(3)(4)(5)(6)(7)(8)(9)(10)(11)

Atlantijas bioģeogrāfiskais reģions, kas minēts Direktīvas 92/43/EEK 1. panta c) punkta iii) apakšpunktā, aptver visu Īrijas, Nīderlandes un Apvienotās Karalistes teritoriju, Belģijas, Dānijas, Francijas, Vācijas, Portugāles un Spānijas daļas, kā norādīts bioģeogrāfiskajā kartē, ko 2000. gada 23. oktobrī apstiprināja Biotopu komiteja, kas izveidota saskaņā minētās direktīvas 20. pantu.Tos šā reģiona teritoriju sarakstus, ko ierosināts atzīt par Kopienas nozīmes teritorijām Direktīvas 92/43/EEK 1. panta nozīmē, attiecīgās dalībvalstis nosūtīja Komisijai laikā no 2002. gada martam līdz 2004. jūlijam saskaņā ar minētās direktīvas 4. panta 1. punktu.Ierosināto teritoriju saraksti bija papildināti ar informāciju par katru teritoriju tādā formātā, kā noteikts ar Komisijas 1996. gada 18. decembra Lēmumu 97/266/EK par formātu, kādā sniedzama informācija par Natura 2000 ierosinātajām teritorijām (2).Minētajā informācijā ietilpst visjaunākā un aktuālākā teritorijas karte, ko nosūta attiecīgā dalībvalsts, teritorijas nosaukums, atrašanās vieta, platība un dati, kurus iegūst, piemērojot Direktīvas 92/43/EEK III pielikumā norādītos kritērijus.Pamatojoties uz saraksta projektu, ko Komisija sagatavoja pēc vienošanās ar katru attiecīgo dalībvalsti, norādot arī to, kurās teritorijās ir raksturīgi prioritāri dabiskie biotopi vai prioritāras sugas, jāpieņem to teritoriju saraksts, kurām piemērot Kopienas nozīmes teritoriju statusu.Zināšanas par dabisko biotopu veidu un sugu esamību un izplatību pastāvīgi attīstās saskaņā ar Direktīvas 92/43/EEK 11. pantā noteikto uzraudzību. Tādēļ Kopienas nozīmes teritoriju izvēli un atlasi veica izmantojot jaunāko tobrīd pieejamo informāciju.Saskaņā ar Eiropas Kopienu Tiesas praksi, “lai izveidotu Kopienas nozīmes teritoriju saraksta projektu, kas būtu par pamatu saskaņota Eiropas ekoloģiskā tīkla izveidei īpaši aizsargājamu dabas teritoriju jomā, Komisijas rīcībā jābūt visaptverošam to teritoriju sarakstam, kuras valsts līmenī ir ekoloģiski nozīmīgas atbilstoši direktīvas mērķim saglabāt dabiskos biotopus un savvaļas faunu un floru. Tikai tā ir iespējams īstenot direktīvas 3. panta 1.punkta pirmajā daļā minēto mērķi – saglabāt vai atjaunot dabisko biotopu veidus un attiecīgo sugu biotopus labvēlīgā aizsardzības statusā to dabiskās izplatības areālā, kas var šķērsot vienu vai vairākas Kopienas iekšējās robežas” (3)Ņemot vērā pieejamo informāciju un kopējo novērtējumu, kuru bioģeogrāfijas semināros un divpusējās sanāksmēs ar dalībvalstīm sagatavojis Eiropas Dabas aizsardzības un bioloģiskās daudzveidības tematiskais centrs, dažas dalībvalstis nav pieteikušas pietiekamu daudzumu teritoriju, lai izpildītu Direktīvas 92/43/EEK prasības attiecībā uz konkrētiem biotopu veidiem un sugām. Tādēļ attiecībā uz šā lēmuma II pielikumā minētajām sugām un biotopiem nevar uzskatīt, ka minētā tīkla izveide ir pabeigta. Tomēr, ņemot vērā to, ka ir kavēta informācijas saņemšana un vienošanās panākšana ar dalībvalstīm, Komisija uzskata, ka jāpieņem teritoriju sākotnējais saraksts, kas būs jāpārskata saskaņā ar Direktīvas 92/43/EEK 4. panta noteikumiem, attiecībā uz šī lēmuma II pielikumā minētajiem biotopu veidiem un sugām, par kurām norādītās dalībvalstis nav ierosinājušas pietiekamu daudzumu teritoriju atbilstīgi Direktīvas 92/43/EEK prasībām.Tā kā zināšanas par I pielikumā minētajiem dabisko biotopu veidiem un to eksistenci, kā arī šīs direktīvas II pielikumā uzskaitītajām sugām, kas satopamas gan jūras teritoriālajos ūdeņos, gan dalībvalstu jurisdikcijai pakļautajos ūdeņos ārpus teritoriālajiem ūdeņiem, joprojām ir nepilnīgas, nevar izdarīt secinājumu par tīkla pilnību vai nepilnību ar šo dabisko biotopu veidiem. Šī lēmuma III pielikumā uzskaitītas attiecīgās sugas un dabisko biotopu veidi. Tāpēc Komisija uzskata, ka to dabisko biotopu veidu un sugu sākotnējais saraksts, kas uzskaitītas šā lēmuma 3. pielikumā, saskaņā ar Direktīvas 92/43/EEK 4. panta noteikumiem vajadzības gadījumā tiks pārskatīts.Šā lēmuma 3. pielikumā ir uzskaitīti arī pārējie attiecīgās direktīvas I pielikumā minētie biotopu veidi un II pielikumā minētās sugas, kuras ir pakļautas zinātniskai izpētei.Šajā lēmumā paredzētie pasākumi ir saskaņā ar Biotopu komitejas atzinumu,